
Preambulum

A Bükk-térség és az Észak-magyarországi régió felzárkóztatásának elősegítése az Európai Uniós fejlettséghez, kiemelten az Egyesületet létrehozó Helyi Közösséget alkotó térség önkormányzatainak, vállalkozásainak és civil szervezeteinek a fejlesztése.

A Bükk-térség és az Észak-magyarországi régió, kiemelten az Egyesületet létrehozó Helyi Közösséget alkotó települések értékeinek, hagyományainak védelme, településeinek fejlesztése és a gazdasági élet élénkítésének szervezése.

A térségben történő előremutató változások támogatása a gazdálkodási tevékenységek nem mezőgazdasági tevékenységek felé történő diverzifikálása és a nem mezőgazdasági ágazatok fejlesztése, a foglalkoztatás elősegítése, az alapszolgáltatások javítása, beleértve az információs és kommunikációs technológiákhoz való helyi hozzáférést, és a vidéki területeket vonzóbbá tévő beruházások végrehajtása révén a gazdasági és társadalmi visszaesés és a vidék elnéptelenedése felé mutató tendenciák visszafordítása érdekében.

A Bükk-Térségi Leader Egyesület az 54/2011. (VI.10.) VM rendelet rendelkezéseinek megfelelően annak szellemében jön létre.
_____________________________________________  § _____________________________________________
1.§

Általános rendelkezések

A jelen alapszabályt elfogadó tagok a Polgári Törvénykönyv (1959. évi IV. tv.), az egyesülési jogról szóló törvény (1989. évi II. tv.), a társadalmi szervezetek nyilvántartásának ügyviteli szabályairól szóló IM rendelet (6/1989. IM rendelet) és az 54/2011. (VI. 10.) VM rendelet rendelkezései szerint egyesületet hoznak létre a jelen alapszabályban meghatározott célra.

(1) Az Egyesület neve: 


Bükk-Térségi Leader Egyesület

(2) Az Egyesület székhelye: 


3554 Bükkaranyos, Nagy-ferenczi tanya
(3) Az Egyesület működési területe:  
Magyar Köztársaság
(4) Az Egyesület jogállása:


önálló jogi személy

(5) Az Egyesület közhasznúsági fokozata: 
közhasznú

(6) Az egyesület képviseltére jogosult: 
………………elnök 

(……………….)






     
……………… általános alelnök 
(………………)
……………… szakmai alelnök 
(………………)
(7) Az Egyesület tevékenységét a Magyar Köztársaság területén végzi, az Alkotmány keretei között.

(8) Az Egyesület jogi személy.

____________________________________________  § _____________________________________________
2.§

Az Egyesület célja, tevékenységei

(1) Az Egyesület célja:

A 6/1989. IM rendelet 4 számú mellékletének

1. pontja szerinti kulturális tevékenység

4. pontja szerinti oktatási tevékenység

10. pontja szerinti településfejlesztési tevékenység

12. pontja szerinti nemzetközi tevékenység

15. pontja szerinti egyéb tevékenység: 

Vidéki gazdaságra vonatkozó egyéb, helyi kezdeményezésen alapuló intézkedések bevezetése. 

(2) A célok megvalósítása érdekében az Egyesület fontosabb tevékenységei:

A 1698/2005/EK rendelet által átfogott III. Tengely tekintetében:

· az érintett területre vonatkozó tanulmányok készítése;

· a területre és a helyi fejlesztési terv tájékoztatására irányuló intézkedések;

· a helyi fejlesztési terv előkészítésében és végrehajtásában közreműködő személyzet képzése;

· promóciós rendezvények és vezetőképzés;

· helyi fejlesztési terv végrehajtása. 

A 1698/2005/EK rendelet által átfogott IV. Tengely tekintetében:

· jól azonosított szubregionális vidéki területekre irányuló területalapú, helyi fejlesztési stratégiák kidolgozása, multiszektorális tervezése és végrehajtása, a helyi gazdaság különböző ágazatainak szereplői és projektjei közötti kölcsönhatáson alapulva;

· helyi köz- és magánszférabeli partnerségek kialakítása;

· a helyi fejlesztési stratégiák megvalósítására vonatkozó döntéshozatal;

A 1698/2005/EK rendelet által átfogott III. és IV. Tengely tekintetében:

· az Egyesület működtetésével kapcsolatos adminisztratív feladatok és tevékenységek;
· a helyi fejlesztési terv/stratégia megvalósításának pénzügyi igazgatása;
· részvétel a belföldi és az európai hálózatok találkozóin;
· a Szervezeti és Működési Szabályzatban meghatározott animációs és hálózatépítési (networking) feladatok teljesítése;Helyi Vidékfejlesztési Tervre/Stratégiára vonatkozó információszolgáltatás;
· az emberi erőforrások fejlesztése a helyi együttműködés és partnerség elősegítése érdekében; konfliktuskezelés;

· a Helyi Vidékfejlesztési Terv/Stratégia megvalósítását célzó projektek vonatkozásában a több szektorra kiterjedő együttműködések ösztönzése és támogatása;

· az Egyesület tevékenységének népszerűsítése;

· a Helyi Vidékfejlesztési Terv/Stratégia megvalósításában résztvevő partnerek képzése;

· az Egyesület tagjainak képzése a Helyi Vidékfejlesztési Terv/Stratégia végrehatása érdekében;

· az érintett területekre vonatkozó tanulmányok készítése;

· az Egyesület képviselete különböző tanácskozásokon és eseményeken.
Az Egyesület céljainak megvalósítása érdekében együttműködik a Vidékfejlesztési Minisztérium Irányító Hatóságával és illetékes szervezeti egységeivel, valamint a Mezőgazdasági és Vidékfejlesztési Hivatal illetékes szervezeti egységeivel.

(3) Tevékenységével kapcsolatban, tagjai érdekében érdekképviseletet lát el.

(4) Az egyesület működéséhez szükséges feltételek biztosítása, esetlegesen gazdasági vállalkozási tevékenység végzésével is.

Az egyesület vállalkozási tevékenységet végezhet, azonban gazdálkodása során elért eredményét nem osztja fel, hanem azt a létesítő okiratában meghatározott tevékenységére fordítja. Közvetlen politikai tevékenységet nem folytat, szervezete pártoktól független és azoknak anyagi támogatást nem nyújt.

Az egyesület olyan nyilvántartást köteles vezetni, amelyből a vezető szerv döntésének tartalma, időpontja és hatálya, illetve a döntést támogatók és ellenzők számaránya megállapítható.

Az egyesület közhasznú szolgáltatásaiból bárki részesülhet. 

_____________________________________________  § _____________________________________________
3.§

Az Egyesület tagjai

(1) Az Egyesületnek rendes tagjai lehetnek. A tag személyére az Egyesület tagjai és az Elnökség javaslatot tehetnek. A felvételi eljárás a tagjelölt belépési nyilatkozatának az Elnökséghez való eljuttatásával kezdődik, amelyhez csatolni szükséges az Egyesület legalább két tagjának írásos ajánlását. A tagfelvétel korlátozásmentes. A tagfelvétel során figyelembe kell venni az egyesület működésével kapcsolatos vonatkozó jogszabályokat.
(2) Az Egyesületnek tagja lehet minden olyan természetes és jogi személy, vagy jogi személyiséggel nem rendelkező gazdasági társaság, aki egyetért az Egyesület céljaival, elfogadja az alapszabályt, rendszeresen fizeti a tagdíjat és felvételéhez a Közgyűlés egyszerű szótöbbséggel hozott határozatával hozzájárul.

(3) Az Egyesületnek természetes és jogi személy, vagy jogi személyiséggel nem rendelkező gazdasági társaság rendes tagjai lehetnek. A tagok felvételéről a Közgyűlés határoz. 
(4) A tagok felvétele belépési nyilatkozat alapján történik. A tagokat az Elnökség nyilvántartásba veszi és a rendelkezésre álló adatokat az adatvédelmi szabályoknak megfelelően őrzi.

(5) A tag jogai:

a) Az Egyesület természetes személy tagja az Egyesület bármely tisztségére megválasztható, amennyiben nem esik a jogszabályban megfogalmazott korlátozások hatálya alá.

b) Személyesen részt vehet az Egyesület Közgyűlésének munkájában, egyéb ülésein, rendezvényein. Felszólalhat, szavazati jogával élhet.

c) Javaslatokat, indítványokat tehet, kezdeményezhet.

d) Igénybe veheti az Egyesület szolgáltatásait, élhet a tagságot megillető kedvezményekkel.

· Alanyi jogon látogathatja az Egyesület rendezvényeit

· Kérvényezheti az Egyesület fenntartásában működő intézmény szolgáltatásainak kedvezményes igénybevételét

· A közgyűlés döntése alapján az Egyesület céljait szolgáló továbbképzésen részt vehet. 

e) Jogosult betekinteni az Egyesület irataiba a következők betartásával:

· az egyesület működésével kapcsolatos iratokba az Elnökkel történő egyeztetést követően betekinthet;

· a betekintést kérő kötelezettséget vállal mások személyiségi jogainak tiszteletben tartására és a törvényes működés tekintetében az Egyesület ügyeiben a titoktartásra;

· az iratok a titkársági irodában, munkaidőben tekinthetők meg a munkaszervezet vezető jelenlétében;

· a személyiségi jogokat és az egyesület gazdasági érdekeit nem sértő iratokról az Elnök engedélyével másolat készíthető.

(6) A tag kötelezettségei:

a) Az Egyesület céljainak megvalósításában való aktív közreműködés.

b) Az Egyesület alapszabályának rendelkezéseinek betartása.

c) A tagdíj rendszeres befizetése.

d) Az Egyesület erkölcsi támogatása, a kívülállók tájékoztatása annak feladatáról, jellegéről.

_____________________________________________  § _____________________________________________
4.§

A tagsági viszony megszűnése

(1) A tagság megszűnésének esetei:

a) kilépés

b) törlés

c) kizárás

d) természetes személy halála

e) jogi személy megszűnése

(2) A tag az Egyesületből írásbeli bejelentéssel bármikor kiléphet.

(3) A Közgyűlés határozattal kizárhatja azt a tagot, aki az Egyesület céljainak megvalósítását jelentősen veszélyezteti, vagy azzal ellentétes magatartást tanúsít. A kizárást a tagok 1/3-a, vagy az Elnökség kezdeményezheti. A Közgyűlés a megjelentek 2/3-os többséggel dönt a kizárásról. A döntés ellen fellebbezésnek helye nincs. Jogorvoslattal a szervezet székhelyén működő Megyei Bírósághoz lehet fordulni.

(4) Az Elnökség határozattal törölheti a tagok sorából azt, aki a tagra vonatkozó alapszabályi rendelkezéseknek nem felel meg, vagy a tagsági díjjal írásbeli felszólítás ellenére, három hónapnál tovább hátralékban van. A törlést kimondó határozat ellen 15 napon belül az Egyesület Közgyűléséhez lehet fellebbezni. A fellebbezésnek halasztó hatálya van. Ez esetben rendkívüli közgyűlést hív össze az elnök 30 napon belül.
_____________________________________________  § _____________________________________________
5.§

Az Egyesület szervezete és az összeférhetetlenségi szabályok
(1) Az Egyesület szervei:

· Közgyűlés 

· Elnökség

· Elnök
· Alelnökök

· Munkaszervezet vezető (MSzV)
· Munkaszervezet (MSz)
· Felügyelő bizottság (FB)
· Döntéshozó Testület (DHT)
(2) Az Egyesület ügyintézését a Munkaszervezet látja el.

(3) Az Egyesület ügyintéző szervének, felügyelő bizottságának tagja, illetőleg az Egyesület képviselője olyan magyar állampolgár, Magyarországon letelepedett, illetőleg magyarországi tartózkodási engedéllyel rendelkező nem magyar állampolgár lehet, aki nem áll a közügyek gyakorlásától eltiltás hatálya alatt.


(4) Az Egyesület vezető szervének határozathozatalában nem vehet részt az a személy, aki vagy akinek közeli hozzátartozója, élettársa (a továbbiakban együtt: hozzátartozó) a határozat alapján kötelezettség vagy felelősség alól mentesül, vagy bármilyen más előnyben részesül, illetve a megkötendő jogügyletben egyébként érdekelt. Nem minősül előnynek az Egyesület cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve az Egyesület által tagjának, a tagsági jogviszony alapján nyújtott, létesítő okiratnak megfelelő cél szerinti juttatás.
_____________________________________________  § _____________________________________________
6.§

A Közgyűlés

(1) Az Egyesület legfőbb szerve a Közgyűlés.

a) A Közgyűlés a tagok összessége.

b) A Közgyűlés munkáját az 54/2011 (VI.10.) VM rendeletben rögzített előírások és a vonatkozó egyéb jogszabályok, IH közlemények, egyéb előírások szerint. 

c) A Közgyűlés az Elnökség tagjait az erre a célra összehívott jelölőbizottság vagy tagsági ajánlását követően, közvetlen választással választja. A közgyűlés a jelölt személyeket – az Elnök és az elnökségi tagok esetében a megjelentek egyszerű szótöbbségével, a felügyelő bizottság elnöke és tagjai esetében pedig a megjelentek kétharmados többségével – nyílt szavazással – választja meg. Az Elnökség tagjainak megválasztásánál figyelembe kell venni az 54/2011 (VI.10.) VM rendeletben foglaltakat. 
A tisztségviselők választásáról, visszahívásáról határozatképtelenség miatt megismételt közgyűlésen is lehet érvényesen dönteni. 
d) A tisztségviselők választása során, amennyiben több jelölt kerül állításra és közülük egyik jelölt sem szerzi meg a szükséges szavazati arányt, abban az esetben a választást meg kell ismételni. A megismételt választás során már kizárólag a két legtöbb szavazatot kapott jelöltre lehet szavazni és ezen két jelölt közül, az kerül tisztségviselőként megválasztásra, aki a szavazatok több, mint felét megszerezte.   

(2) A Közgyűlés kizárólagos hatáskörébe tartozik:

a) az alapszabály elfogadása, módosítása;

b) a 1698/2005/EK rendelet által átfogott III. és/vagy IV. tengelyes intézkedések végrehajtása érdekében, a Mezőgazdasági és Vidékfejlesztési Hivatal útmutatásával összhangban elkészített Szervezeti és Működési Szabályzat (SZMSZ) elfogadása, módosítása;
c) az Egyesület megszűnésének, vagy más egyesülettel egyesülésének kimondása;

d) a tagdíj mértékének megállapítása az alapítás évében;
e) az éves költségvetés meghatározása és elfogadása;

f) az Elnökségi éves beszámoló elfogadása;

g) a tagfelvételi kérelmekkel kapcsolatos döntések meghozatala; 

h) a Felügyelő Bizottság működési szabályzatának és ügyrendjének meghatározása;

i) döntés minden olyan ügyben, amit a jogszabály, az alapszabály a Közgyűlés hatáskörébe utal, vagy amelyet – a jogszabály által delegált feladat ellátásához kapcsolódó ügyeket kivéve – az Elnökség a Közgyűlés elé terjeszt;

j) az Elnök, az Alelnökök és az Elnökség, a Felügyelő Bizottság valamint a Döntéshozó Testület megválasztása;

k) az Egyesület által kidolgozott hosszú- és középtávú fejlesztési program és módosításainak elfogadása.

(3) A Közgyűlés fenti hatáskörei közül az Elnökségre delegálja a következőket: 

· a 6.§ (2) b) pontban meghatározott tárgykört.

(4) A Közgyűlést legalább évente egy alkalommal, vagy szükség szerint kell összehívni. 

A Közgyűlés típusai:

a) Rendes Közgyűlés:

· Az Elnökség javaslatára az Elnök hívja össze és az Elnök vezeti.

· A Közgyűlést írásban kell összehívni, a tervezett napirend megjelölésével, a tervezett időpont előtt legalább 8 nappal. A Közgyűlés összehívását 15 nappal el kell halasztani, ha a tagok egyharmada írásban kéri.

b) Rendkívüli Közgyűlés:

Össze kell hívni:

· A tagok 50%-ának indoklással előterjesztett írásbeli javaslatára, melyet az Elnök részére kell eljuttatni.

· A törvényességi felügyeletet ellátó szerv írásbeli kezdeményezésére.

· A Felügyelő Bizottság Elnökének kezdeményezésére.

· Az Elnök kezdeményezésére bármikor, ha az, az Egyesület működése szempontjából halaszthatatlan ügyet érint. Összehívását az Elnök rendeli el. A rendkívüli közgyűlés faxon, vagy e-mail-ben is összehívható.

(5) Határozatképesség:

a) A Közgyűlés (rendes és rendkívüli) határozatképes, ha a szabályszerű értesítés után az Egyesület tagjainak 50%-a és még 1 fő jelen van, azzal, hogy mindhárom szféra (üzleti, civil, köz) képviselteti magát a Közgyűlésen.

b) Határozatképtelenség 

Határozatképtelenség esetén az ismételten összehívott Közgyűlés, azonos napirenddel, a megjelentek számára való tekintet nélkül határozatképes. A Közgyűlés ismételt összehívására a határozatképtelen Közgyűlést követő 8 napon belül kerül sor, erre az első írásbeli értesítéskor a figyelmet fel kell hívni a meghívóban.  

(6) A szavazás típusa:

· A Közgyűlés minden napirendi pontként megjelölt kérdésben, így az Elnök megválasztása, visszahívása kérdésében is egyszerű többséggel dönt. Kivétel ez alól a Felügyelő Bizottság elnökének és tagjainak megválasztása és visszahívása, mely kérdésekben – ide nem értve a 6. §. (1) bekezdésének d./ pontjában hivatkozott megismételt szavazást - a megjelentek 2/3-os többségével hozható érvényes határozat.
(7) A szavazás módja:

· Minden esetben nyílt.

(8) Jegyzőkönyv:

A Közgyűlésekről jegyzőkönyvet kell készíteni. A jegyzőkönyvet a jegyzőkönyvvezető, a levezető Elnök és a Közgyűlés által felhatalmazott két jelen levő tag írja alá. 
A jegyzőkönyv egy példányát minden Elnökségi tag 8 munkanapon belül megkapja. 

(9) Nyilvántartások vezetése

a) A Közgyűlés döntéseiről vezetendő nyilvántartás tartalmazza:

· A döntés nyilvántartási számát (sorszám évente egytől kezdődően / év, hó, nap)

· A döntés tartalmát

· A döntés időpontját

· A döntés hatályát (személyi, időbeli)

· A döntést ellenzők és támogatók számát

b) A beszámolók nyilvántartása

· Az elnökségi és a felügyelő bizottsági beszámolók nyilvántartása (E illetve F/sorszám/év, hó, nap)

c) Tagsági nyilvántartás

· A nyilvántartás tartalmazza a tag nevét, születési adatait, lakcímét, személyi igazolvány számát, telefonszámát és egyéb elérhetőségeit, a tagsági viszony keletkezésének és megszűnésének dátumát. Jogi személy, illetve jogi személyiséggel nem rendelkező gazdasági társaság esetén annak székhelyét, adószámát és képviselőjének nevét.

d) Tagdíjfizetés nyilvántartása

(10) Az Egyesület tisztségviselőinek (Elnökség, Elnök, Felügyelő bizottság tagjai) mandátuma 5 évre szól. A tisztségviselők tevékenységüket elláthatják térítési díj nélkül, megbízás alapján térítés ellenében, vagy munkaszerződéssel. A tisztségviselők az Egyesület érdekében folytatott tevékenységük során felmerült kiadásaikkal összefüggésben költségtérítésben részesülhetnek.

(11) A Közgyűlés ülései nyilvánosak.

(12) A Közgyűlés döntései, az Elnökség és a felügyelő bizottság döntései és beszámolói bárki számára megismerhetőek

· az egyesület működésével kapcsolatos iratokba az Elnökkel történő egyeztetést követően bárki betekinthet;

· az egyesület tagjai írásban megkapják a közgyűlés összehívásáról szóló értesítőt, a döntéseket pedig a jegyzőkönyv tartalmazza, melyek a titkársági irodában munkaidőben megtekinthetők;

· szóbeli tájékoztatás kérhető az Elnökség tagjaitól;

· az egyesület honlapján olvashatóak, kivéve a személyre vonatkozó döntéseket illetve a zárt ülésen született döntéseket.
_____________________________________________  § _____________________________________________
7.§

Elnök

(1) Az Elnök a Közgyűlés által a megjelent tagság egyszerű többségével, nyílt szavazással öt év időtartamra választott vezető tisztségviselő, aki az Egyesület szervezetének képviseletére önállóan jogosult vezetője.
(2) Az Elnök az Egyesületet önállóan képviseli. 

(3) Az Elnök jogai és kötelességei:

a) szervezi az Elnökség és a Közgyűlés munkáját;

b) összehívja és vezeti az Elnökség üléseit, vezeti a Közgyűlést;

c) intézkedik és dönt a Közgyűlés, az Elnökség által hatáskörébe utalt ügyekben;

d) felügyeli az Egyesület gazdasági ügyeinek alakulását,

e) tevékenységéről beszámol az Elnökség soron következő ülésén;

f) Az Egyesület bankszámlája felett az Elnök vagy az Általános Alelnök, vagy a Munkaszervezet vezető közül bármely két személy együttesen jogosult rendelkezni,  

g) felvilágosítást, tájékoztatást ad az Egyesület tevékenységéről,

h) gondoskodik a közgyűlés és elnökség határozatainak végrehajtásáról

i) gondoskodik a 1698/2005/EK rendelet által átfogott III. és/vagy IV. tengelyes intézkedések végrehajtása érdekében, a Mezőgazdasági és Vidékfejlesztési Hivatal által szabályozott delegált feladatok ellátásáról, mely hatáskört az Elnökség és Közgyűlés nem vonhat el.

j) gondoskodik a 1698/2005EK rendelet III. és/vagy IV. tengelyes végrehajtása érdekében, a Mezőgazdasági és Vidékfejlesztési Hivatal által szabályozott delegált feladatok ellátásához szükséges támogatási és kifizetési kérelmek benyújtásáról

k) az egyesület elnöke a közgyűlési határozatokat, valamint az elnökségi határozatokat az érintettekkel köteles postai úton, igazolható módon közölni.

l) gondoskodik az egyesület működése, szolgáltatásai igénybevételének módja, beszámolói az egyesület honlapján illetőleg a székhelyen kihelyezett hirdetőtáblán való közzé tételéről.

(4) Az Elnök akadályoztatása esetén teljes hatáskörben az általános alelnök látja el az elnök feladatait.

(5) Az Elnök megállapodást köt az Egyesület által nyújtott szolgáltatások igénybe vételének feltételeiről, harmadik személyekkel szerződést köt.

_____________________________________________  § _____________________________________________
8.§

Alelnökök
(1) A közgyűlés két alenököt választ: általános alelnököt, valamint az elnökség által meghatározott feladatot ellátó szakmai alelnököt. Az általános alelnök az elnök akadályoztatása esetén annak általános helyettese. Feladatát az elnök által meghatározottak szerint látja el. 

(2) Mindkét alelnököt a közgyűlés a megjelent tagság egyszerű többségével, nyílt szavazással öt éves időtartamra választja tagjai sorából. 
(3) Az Általános Alelnök jogai és kötelességei:

· az Elnök akadályoztatása esetén teljes hatáskörben helyettesítheti az Elnököt, 3 hónapot meghaladó akadályoztatása esetén a helyettesítéshez a közgyűlés hozzájárulása szükséges.

· intézkedik és dönt a közgyűlés az Elnökség által hatáskörébe utalt ügyekben;

· Az Egyesület bankszámlája felett az Elnök vagy az Általános Alelnök, vagy a Munkaszervezet vezető közül bármely két személy együttesen jogosult rendelkezni

(4) A szakmai alelnök az elnökség által meghatározott feladatot látja el annak iránymutatása alapján.

_____________________________________________  § _____________________________________________
9.§

Az Elnökség

(1) Az Elnökség az Egyesület közgyűlése által jelen alapszabály szerint megválasztott személyekből álló döntéshozó szerve, mely legalább 5 főből áll. Minden szférából legalább 1 tag választandó az Elnökségbe úgy, hogy tagságán belül a civil és üzleti szféra együttes aránya legalább 60%-a legyen. Az elnökségi tagjelölteket a tagok javasolják. 

A jelöltek közül a közgyűlés 5 éves időtartamra, nyílt szavazással, egyszerű szótöbbséggel választja az Elnököt, továbbá az Elnökség tagjait, az általános alelnököt és a szakmai alelnököt. Amennyiben valamely jelölt nem kerül megválasztásra, az érintett szférába tartozó tagból lehet új jelöltet állítani. 
Amennyiben jogi személy tagszervezet magánszemély törvényes képviselője kerül tisztségviselőként megválasztásra, úgy tisztségviselői megbízatását elveszíti, törvényes képviseleti jogkörének megszűnésével egyidejűleg. A tisztségviselői megbízatás megszűnésének megállapítására külön eljárásra nincs szükség.

Az Elnökségi tagok, az Elnök és az Alelnökök kötelesek bejelenteni, ha az egyesület jogi személy tagszervezetének vonatkozásában fennálló törvényes képviselői jogállása megszűnik, a megszűnést követő 8 napon belül. 

(2) Az Elnökség saját ügyrendje szerint működik, de legalább havonta egy alkalommal ülésezik. Az Elnökség összehívására, az ülések dokumentálására, a Közgyűlésre vonatkozó rendelkezések irányadók.

(3) Az Elnökség feladatai és jogkörei:

Az Elnökség hatáskörébe tartozik a Közgyűlés által hatáskörébe utalt feladatok ellátása, valamint a Közgyűlés összehívását nem igénylő egyéb döntési jogkörök:

a) képviselőt delegálhat egyéb szervezetekbe;

b) Munkaszervezet vezetéséért felelős Munkaszervezet vezető kiválasztása;

c) dönt két közgyűlés közötti időszakban az Egyesület ügyeiben, kivéve azokat a tárgyköröket, amelyeket az alapszabály, vagy jogszabály a Közgyűlés kizárólagos hatáskörébe vagy más személy, egység hatáskörébe utal,

de különösen:

d) javaslatot tesz a tag személyére;

e) határoz tag törlése ügyében;

f) elkészíti az éves beszámolót;

g) Elkészíti a 1698/2005/EK rendelet által átfogott III. és/vagy IV. tengelyes intézkedések végrehajtása érdekében, a Mezőgazdasági és Vidékfejlesztési Hivatal útmutatásával összhangban elkészített Szervezeti és Működési Szabályzatot (SZMSZ), javaslatot tesz annak módosítására.

(4) Határozatképesség:

Az Elnökség határozatképes, ha a szabályszerű értesítés után az elnökségi tagok legalább 50%-a és még 1 elnökségi tag jelen van. Minden elnökségi tagot egy szavazat illet meg.

Az elnökség üléseire tanácskozási joggal meg kell hívni a Felügyelő Bizottság elnökét.
(5) A szavazás típusa:

Az Elnökség az elébe vitt kérdésekben egyszerű többséggel dönt. Szavazategyenlőség esetén a határozati javaslatot el nem fogadottnak kell tekinteni.
(6) A szavazás módja:

A szavazás módja minden esetben nyílt. Az elnökségnek személyt érintő kérdések esetén és minden más egyéb esetben melyre törvény, rendelet, határozat iránymutatást ad, zárt ülés elrendelésére van lehetősége. 
(7) Az Elnökség ülései a tagság részére nyilvánosak. 

(8) Az Elnökség tagjai nem lehetnek egymásnak a Ptk. 685.§ b) pontjában meghatározott közeli hozzátartozói.

(9) Az Elnökség tagjaira vonatkozó összeférhetetlenségi előírásokat az alapszabály az alábbiak szerint szabályozza:

a) Nem lehet az Egyesület vezető tisztségviselője – az Elnökség, Felügyelő Bizottság tagja, Munkaszervezet vezető, Elnök, illetve Alelnök – az a személy, aki olyan közhasznú szervezetnél vagy egyesületnél töltött be vezető tisztséget, amelynek vezetőjeként az adott társadalmi szervezet az adózás rendjéről szóló törvény szerinti köztartozását nem egyenlítette ki.

b) Az Egyesület a felelős személyeit, a támogatót, valamint e személyek hozzátartozóját – a bárki által megkötés nélkül igénybe vehető szolgáltatások, illetve a társadalmi szervezet által tagjának a tagsági jogviszony alapján nyújtott, az Alapszabály 3.§ (5) d) pontjában foglaltak szerint juttatások kivételével cél szerinti juttatásban nem részesítheti.

c) Vezető szerv határozathozatalában nem vehet részt az a személy, aki vagy akinek közeli hozzátartozója [Ptk. 685. § b) pont], élettársa (a továbbiakban együtt: hozzátartozó) a határozat alapján kötelezettség vagy felelősség alól mentesül, vagy bármilyen más előnyben részesül, illetve a megkötendő jogügyletben egyébként érdekelt.

Jelen pont alkalmazásában felelős személy, aki a szervezet létesítő okiratában és belső szabályzataiban vezető tisztségviselőként megjelölt vagy egyébként érdemi döntési jogkörrel rendelkező személy, valamint az a személy, aki a létesítő okirat felhatalmazása, a szervezet legfőbb szervének határozata vagy szerződés alapján a szervezet képviseletére vagy bankszámlája feletti rendelkezésre jogosult.

Jelen pont alkalmazásában cél szerinti juttatás a társadalmi szervezet által cél szerinti tevékenysége keretében nyújtott pénzbeli vagy nem pénzbeli szolgáltatás.

_____________________________________________  § _____________________________________________
10.§

Felügyelő Bizottság

(1) A Közgyűlés az Egyesület működésének és gazdálkodásának ellenőrzése céljából Felügyelő Bizottságot hoz létre.

(2) A Felügyelő Bizottság csak a Közgyűlésnek alárendelt testület.

(3) A Felügyelő Bizottság 3 tagú, az Elnököt és a 2 tagot a közgyűlés választja a megjelent tagság létszámához viszonyított 2/3 többséggel, nyílt szavazással, közvetlen választással, 5 éves időtartamra. Felügyelő Bizottsági tagságot külső személy is betölthet.
(4) A Felügyelő Bizottság a Közgyűlésen beszámol tevékenységéről.

(5) A Felügyelő Bizottság tagjai az Egyesület vezetésében (vezetőség, Elnökség, Elnök) nem vehetnek részt, nem lehetnek az Egyesület munkavállalói.

(6) A Felügyelő Bizottság a működését a saját maga által elfogadott Működési Szabályzat és ügyrend alapján végzi.

a) A Felügyelő Bizottság üléseit szükség szerint, de legalább évente egyszer tartja.

b) A Felügyelő Bizottság üléseit a Bizottság Elnöke hívja össze, a Közgyűlés összehívására vonatkozó eljárás szerint.

c) Az ülés határozatképes, ha azon a Bizottsági tagok 2/3-a jelen van.

d) A felügyelő bizottság döntéseit, határozatait nyílt szavazással, egyszerű szótöbbséggel hozza. Szavazategyenlőség esetén a határozati javaslatot el nem fogadottnak kell tekinteni.

e) A Felügyelő Bizottság üléseiről jegyzőkönyv készül. A jegyzőkönyvet a jegyzőkönyvvezető, a Felügyelő Bizottság Elnöke és egy felkért jelen levő Bizottsági tag írja alá. A jegyzőkönyv egy példányát minden Bizottsági tag és Elnökségi tag 15 munkanapon belül megkapja. 
f) A Felügyelő Bizottság tagjai az Egyesület könyveibe, irataiba bármikor betekinthetnek, ezekről másolatot készíthetnek, az Egyesület dolgozóitól felvilágosítást kérhetnek.

(7) A Felügyelő Bizottság feladata:

a) az egyesület pénz- és vagyonkezelésének vizsgálata és véleményezése;

b) a társadalmi szervezetek gazdálkodására vonatkozó jogszabályok és egyéb kötelező előírások betartásának ellenőrzése;

c)  tagdíjak befizetésének ellenőrzése;

d) az éves mérleg felülvizsgálata;

e) a gazdálkodás célszerűségének, szabályszerűségének, az előirányzott bevételek és kiadások teljesítésének évenkénti vizsgálata;

f) a bizonylati fegyelem betartásának ellenőrzése;

g) az egyesületi vagyon megóvása érdekében szükséges intézkedések megtételének ellenőrzése.

h) A működésével kapcsolatos részletes szabályokat a saját maga által elfogadott Működési Szabályzat és ügyrend

(8) Nem lehet a Felügyelő Bizottság tagja és/vagy Elnöke az Egyesület Elnöke, Elnökségi tagja vagy azok közeli hozzátartozója.

(9) Nem lehet a felügyelő szerv elnöke vagy tagja, illetve könyvvizsgálója az a személy, aki 

a) a vezető szerv elnöke vagy tagja,

b) az Egyesülettel a megbízatásán kívüli más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll, 

c) az Egyesület cél szerinti juttatásából részesül - kivéve a bárki által megkötés nélkül igénybe vehető nem pénzbeli szolgáltatásokat, és a társadalmi szervezet által tagjának a tagsági jogviszony alapján nyújtott, létesítő okiratnak megfelelő cél szerinti juttatást -, illetve 

d) az a)-c) pontban meghatározott személyek hozzátartozója.
(10) Amennyiben jogi személy tagszervezet magánszemély törvényes képviselője kerül tisztségviselőként megválasztásra, úgy tisztségviselői megbízatását elveszíti, törvényes képviseleti jogkörének megszűnésével egyidejűleg. A tisztségviselői megbízatás megszűnésének megállapítására külön eljárásra nincs szükség.

A Felügyelő Bizottság Elnöke és tagjai kötelesek bejelenteni, ha az egyesület jogi személy tagszervezetének vonatkozásában fennálló törvényes képviselői jogállása megszűnik, a megszűnést követő 8 napon belül. 
_____________________________________________  § _____________________________________________
11.§
Munkaszervezet, Munkaszervezet vezető
(1) A Munkaszervezet az Egyesület ügyviteli, adminisztratív szervezete, az Egyesület tevékenységét segítő iroda. Szervezeti felépítése, feladatai, létszáma az egyesület tevékenységeihez igazodóan változhat, amely a Szervezeti és Működési Szabályzatban kerül meghatározásra.
(2) A Munkaszervezet munkáját a hivatal vezetőjeként a Munkaszervezet vezető irányítja. A Munkaszervezet vezető kiválasztásáról az Elnökség gondoskodik. A Munkaszervezet vezetői tisztséget az Egyesület tagja illetve külső személy is elláthat. 
(3) A Munkaszervezet dolgozói tevékenységüket munkaviszony keretében látják el. A munkáltatói jogkört az Munkaszervezet vezető gyakorolja.

(4) A Munkaszervezet vezető:

a) gondoskodik a Munkaszervezet vezetéséről;

b) gyakorolja a munkáltatói jogokat a Munkaszervezet dolgozói vonatkozásában;

c) eljár és dönt a Közgyűlés és az Elnökség által hatáskörébe utalt ügyekben;

d) gondoskodik az Egyesület nyilvántartásainak vezetéséről;

e) gondoskodik a 1698/2005/EK rendelet által átfogott III. és/vagy IV. tengelyes intézkedések végrehajtása érdekében, a Mezőgazdasági és Vidékfejlesztési Hivatal útmutatásával összhangban az Egyesület Szervezeti és Működési Szabályzatának (SZMSZ) elkészítéséről, javaslatot tesz annak módosítására.

f) Az Egyesület bankszámlája felett az Elnök vagy az Általános Alelnök vagy a Munkaszervezet vezető közül, bármely két személy együttesen jogosult rendelkezni.

g) meghatározza az egyesület közgyűlése által a munkaszervezet részére meghatározott költségvetési keretből a munkaszervezet saját költségvetését.

(5) Az Egyesület a központi rendelet alapján benyújtott kérelmek értékeléséhez, az értékelés és döntés előkészítés érdekében végzendő feladatokat nem szervezheti ki. Az Egyesület gazdasági (pl.: könyvelés, könyvvizsgálat), jogi tevékenységéhez az Egyesülettel szerződéses kapcsolatban levő külső szervezeteket, szakértőket vehet igénybe.

_____________________________________________  § _____________________________________________
12.§

Döntéshozó Testület

(1) A Döntéshozó Testületet 5 tagból álló szakmai döntéshozó szerve az Egyesületnek, amelyet a Közgyűlés választ egyszerű többséggel, nyílt szavazással. A Döntéshozó Testület tagja lehet az Egyesület bármely tagja, ideértve az Elnökség tagjait is.
(2) Döntéshozó Testület feladatai:

Minden olyan feladat, melyet az ÚMVP Irányító Hatósága a Döntéshozó Testület hatáskörébe utal, különös tekintettel a pályázatok támogatási rangsorának megállapítása. A Döntéshozó Testület helyi bíráló bizottsági feladatokat is elláthat, amennyiben azt a vonatkozó előírások lehetővé teszik.
(3) A Döntéshozó Testület működésének szabályait a Szervezeti és Működési Szabályzat, valamint a „LEADER Akciócsoportokra vagy Helyi Vidékfejlesztési Közösségekre és Döntéshozó Testületükre vonatkozó eljárásrend” és annak mindenkori módosítása vagy az azt helyettesítő, az ÚMVP Irányító Hatósága által előírt, kötelezendően alkalmazandó dokumentumok tartalmazzák.
(4) A Döntéshozó Testület tagjának visszahívása megegyezik az Elnök visszahívására irányadó szabályokban leírtakkal. 

(5) A Döntéshozó Testület tagja személyesen köteles részt venni a Döntéshozó Testület munkájában, képviseletnek helye nincs.
_____________________________________________  § _____________________________________________
13.§

Az Egyesület gazdálkodása

(1) Az Egyesület éves költségvetési terv szerint gazdálkodik.

(2) Az Egyesület induláskori vagyona legalább 50.000 Ft, melyet a tagok készpénzben bocsátanak az egyesület rendelkezésére. 
Az egyesület tagjai 2.000 Ft/év összegű tagdíjat kötelesek fizetni az alakulás évében. Az egyesület megalakulásához szükséges 50.000 Ft összeget az egyesület tagjai vállalják megfizetni még az alakulás évében.
(3) Az Egyesület bevételei:

a) tagdíjak,

b) egyéb források (tagok, pártoló tagok adományai, alapítványok támogatásai, támogatók befizetései, stb.)

c) Közösségi, nemzeti vagy önkormányzati támogatások,

(4) Az Egyesület kiadásai:

a) intézmény fenntartási,

b) hivatali adminisztrációs,

c) működési,

d) javítási, karbantartási, felújítási, beruházási,

e) eszközbeszerzési, bérleti díj, tagdíj,
f) munkabér, megbízási-vállalkozói díjak és közterheik,
g) költségtérítés

(5) Az Egyesület tartozásaiért saját vagyonával felel. A tagok a tagdíj megfizetésén túl az Egyesület tartozásaiért saját vagyonukkal nem felelnek.

(6) A tagdíj mértékét az Elnökség állapítja meg.

(7) Az Egyesület a vagyonával önállóan gazdálkodik.

(8) Az Egyesület vagyonával történő gazdálkodás, a vagyon felhasználásáról való döntés a Közgyűlés által meghatározott keretek között az Elnökség hatáskörébe tartozik.

(9) Az Egyesület a gazdálkodása során elért eredményét nem oszthatja fel, azt a jelen Alapszabályban meghatározott tevékenységére kell fordítania.

(10) Az Egyesület, mint társadalmi szervezet tevékenységét a nyilvántartásba vételről szóló határozat jogerőre emelkedése napján kezdheti meg.
(11) A tagdíj összegét, befizetésének módját az Elnökség határozza meg az alakulás évében fizetendő tagdíj kivételével. A tagok tagdíj-befizetéseiről az Elnökség a tagnyilvántartáshoz kapcsolódó nyilvántartást vezet. 


(12) Az Egyesület befektetési tevékenységet nem végez, így befektetési szabályzat-készítési kötelezettsége nincsen. 
(13) Az Egyesület az államháztartás alrendszereitől - a normatív támogatás kivételével - csak írásbeli szerződés alapján részesülhet támogatásban. A szerződésben meg kell határozni a támogatással való elszámolás feltételeit és módját. Az igénybe vehető támogatási lehetőségeket, azok mértékét és feltételeit az egyesület honlapján, illetőleg az egyesület székhelyén található hirdetőtáblán nyilvánosságra kell hozni. 

(14) Az Egyesület, mint közhasznú szervezet által nyújtott cél szerinti juttatások bárki által megismerhetők az egyesület honlapján, illetőleg az egyesület székhelyén található hirdetőtáblán.


(15) Az Egyesület váltót, illetve más hitelviszonyt megtestesítő értékpapírt nem bocsáthat ki.
(16) Az Egyesület vállalkozásának fejlesztéséhez közhasznú tevékenységét veszélyeztető mértékű hitelt nem vehet fel; az államháztartás alrendszereitől kapott támogatást hitel fedezetéül, illetve hitel törlesztésére nem használhatja fel.


(17) Az Egyesületre irányadó beszámolási és nyilvántartási szabályokra az 1997. évi CLVI. törvény 18-20. §-ai az irányadók.

(18) Az Egyesületet a tagok elsődlegesen nem gazdasági tevékenység céljára alapították, és az Egyesület gazdasági vállalkozási tevékenységet kizárólag másodlagos jelleggel, közhasznú céljainak elérését elősegítendő és közhasznú tevékenységét nem veszélyeztető módon folytathat.


(19) Az Egyesület működése felett az ügyészség gyakorol törvényességi felügyeletet.
_____________________________________________  § _____________________________________________
14.§

Egyéb rendelkezések

(1) Az Egyesület politikai tevékenységet nem folytat, szervezete pártoktól független, azoknak anyagi támogatást nem nyújt.

(2) Az Egyesület a tevékenységének, gazdálkodásának legfontosabb adatait az egyesület honlapján – www.bukktersegileader.hu - illetőleg székhelyén kihelyezett hirdetőtábláján nyilvánosságra hozza.

(3) Az Egyesület a Borsod-Abaúj-Zemplén Megyei Bíróság nyilvántartásba vételével jön létre.

_____________________________________________  § _____________________________________________
15. §

Az egyesület képviseletére jogosultak

(1) Az Egyesületet képviseletére az Elnök és az Általános Alelnök önállóan jogosult, a (2) bekezdésben foglalt kivétellel.


(2) Az Egyesület bankszámlája felett az Elnök vagy az Általános Alelnök vagy a Munkaszervezet vezető közül bármely két személy együttesen jogosult rendelkezni 
_____________________________________________  § _____________________________________________
16. §

Záró rendelkezések

(1) A működés és gazdálkodás itt nem szabályozott kérdéseit az Egyesület Szervezeti és Működési Szabályzata tartalmazza, amely nem lehet ellentétes jogszabállyal ész az Alapszabállyal.

(2) Az Egyesület megszűnik 
a) feloszlásának a Közgyűlés által történő kimondásával;

b)  más egyesülettel való egyesüléssel a Közgyűlés 2/3-os döntése szerint;

c) a bíróság általi feloszlatással és megszűntetésének megállapításával.

(3) Megszűnés esetén vagyonáról a Közgyűlés rendelkezik. A megszűnéssel kapcsolatosan az Elnökség jár el. Vagyonát a hitelezők és a kötelezettségek kielégítése utána, csak a hasonló célok érdekében tevékenykedő egyesület vagy alapítvány javára lehet felhasználni. A vagyon felhasználásának módját nyilvánosságra kell hozni. 

(4) Hatálybalépés a bejegyző végzése jogerőre emelkedését követően.

Kelt ………., 2011. ………... napján.
______________________

Elnök

Ellenjegyzem:
…………, 2011. ………..
___________________________________________________________________________

